Kaitapalpakko

Kaitapalpakko (Sparganium angustifolium) on palpakoihin kuuluva monivuotinen vesikasvi.

Se on 20–100 senttimetriä pitkäksi kasvava juurakollinen ruohokasvi. Lehdet ovat pystyhköjä ilmalehtiä tai velttoja kelluslehtiä vedessä. Kukinto koostuu useista pallomaisista ja monikukkaisista sykeröistä, hedesykeröt ja emisykeröt kasvavat erillään. Kaitapalpakko risteytyy usein rantapalpakon (Sparganium emersum) tai siimapalpakon (Sparganium gramineum) kanssa.

Suomessa kaitapalpakkoa esiintyy koko maassa. Se on yleisempi maan itä- ja pohjoisosassa kuin lännessä ja etelässä. Laji kasvaa Suomessa karuissa järvissä, joissa, kalliolammikoissa, suolammissa ja kaivannoissa matalassa vedessä mutapohjalla. Se kasvaa harvoin vesirajan yläpuolella.

Lähteet 

Palpakot